  Майя Бывальцева 24-тӥ толшоре элькунысь Йӧскалык лыдӟетъюртын (Удмуртской урам, 264) «Удмурт шаер» клублэн кенешонэз улсын Удмуртиысь тодос но техника удысысь дано ужасен, экономика тодосъя докторен Юрий Перевощиковен пумиськон ортчоз. Со сярысь ивортэ лыдӟетъюртлэн пресс-службаез. Та пумиськон тодосчилэн 90 арес тырмонэзлы сӥземын. Ужрадын Юрий Перевощиков элькунын тодосэз азинтон сюресъёс сярысь малпанъёссэ вералоз. Озьы ик тодосъя одӥгезлы эскеронэзлы инъет луэм темая — «Удмуртъёс. Кытысь ми?» — вераськонэз азьланьтоз. Озьы ик пумиськон дыръя «Юрий Перевощиковлэн университетъёсыз» адӟытон ужалоз. Отын солэн ужъёсыныз тодматскыны луоз. Ужрад удмурт кылын мыноз, кутсконэз 13 часын. Тегъёс: Науканотехника Ижкар Удмуртия удмуртъёс  